CELEX: 62006CA0210
Language: et
Date: 2008-12-16 00:00:00
Title: Kohtuasi C-210/06: Euroopa Kohtu (suurkoda) 16. detsembri 2008 . aasta otsus (Szegedi Ítélőtábla (Ungari) eelotsusetaotlus) — Cartesio Oktató és Szolgáltató bt algatatud menetlus (Äriühingu asukoha üleviimine teise liikmesriiki kui see, kus äriühing on registreeritud — Taotlus muuta asukohta käsitlevat äriregistri kannet — Keeldumine — Kaebus äriregistrit pidava kohtu otsuse peale — EÜ artikkel 234 — Eelotsusetaotlus — Vastuvõetavus — Mõiste kohus — Mõiste liikmesriigi kohus, mille otsuste peale ei saa siseriikliku õiguse järgi edasi kaevata — Kaebus eelotsusetaotluse esitamise otsuse peale — Apellatsioonikohtu pädevus võtta see otsus tagasi — Asutamisvabadus — EÜ artikkel 43 ja EÜ artikkel 48)

21.2.2009   
            
            
               ET
            
            
               Euroopa Liidu Teataja
            
            
               C 44/3
            
         Euroopa Kohtu (suurkoda) 16. detsembri 2008. aasta otsus (Szegedi Ítélőtábla (Ungari) eelotsusetaotlus) — Cartesio Oktató és Szolgáltató bt algatatud menetlus
   (Kohtuasi C-210/06) (1)
   
   (Äriühingu asukoha üleviimine teise liikmesriiki kui see, kus äriühing on registreeritud - Taotlus muuta asukohta käsitlevat äriregistri kannet - Keeldumine - Kaebus äriregistrit pidava kohtu otsuse peale - EÜ artikkel 234 - Eelotsusetaotlus - Vastuvõetavus - Mõiste „kohus’ - Mõiste „liikmesriigi kohus, mille otsuste peale ei saa siseriikliku õiguse järgi edasi kaevata’ - Kaebus eelotsusetaotluse esitamise otsuse peale - Apellatsioonikohtu pädevus võtta see otsus tagasi - Asutamisvabadus - EÜ artikkel 43 ja EÜ artikkel 48)
   (2009/C 44/04)
   Kohtumenetluse keel: ungari
   Eelotsusetaotluse esitanud kohus
   Szegedi Ítélőtábla
   Põhikohtuasja pooled
   Cartesio Oktató és Szolgáltató bt
   Kohtuasja ese
   Eelotsusetaotlus — Szegedi Ítélőtábla — EÜ artiklite 43, 48 ja 234 tõlgendamine — Võimaluse puudumine viia ühe liikmesriigi õiguse alusel asutatud äriühingu asukoht üle teise liikmesriiki ilma äriühingu eelneva likvideerimiseta asutamiskoha liikmesriigis
   Resolutiivosa
   
               1.
            
            
               Niisugust kohut, nagu seda on eelotsusetaotluse esitanud kohus, kellele on esitatud apellatsioonkaebus äriregistrit pidava kohtu otsuse peale, millega jäeti rahuldamata registrikande muutmise taotlus, tuleb käsitada kohtuna, kes on pädev esitama EÜ artikli 234 alusel eelotsusetaotlust, vaatamata sellele, et ei äriregistrit pidava kohtu otsuse tegemine ega selle peale esitatud apellatsioonkaebuse läbivaatamine eelotsusetaotluse esitanud kohtus ei toimunud võistlevas menetluses.
            
         
               2.
            
            
               Niisugust kohut, nagu seda on eelotsusetaotluse esitanud kohus, kelle poolt niisuguses vaidluses nagu põhikohtuasjas tehtud otsuste peale saab esitada kassatsioonkaebuse, ei saa käsitada kohtuna, mille otsuste peale ei saa siseriikliku õiguse järgi edasi kaevata EÜ artikli 234 kolmanda lõigu mõttes.
            
         
               3.
            
            
               Seoses eelotsusetaotluse esitamise otsuse peale edasikaebamise õigust käsitlevate siseriiklike õigusnormidega — olukorras, kus põhikohtuasi tervikuna on jätkuvalt eelotsusetaotluse esitanud kohtu lahendada ning ainult eelotsusetaotlus on piiratud apellatsiooni korras vaidlustatud — tuleb EÜ artikli 234 teist lõiku tõlgendada nii, et pädevust, mis on selle asutamislepingu sättega antud igale eelotsusetaotluse esitanud kohtule, ei või piirata selliste õigusnormidega, mis võimaldavad apellatsioonikohtul muuta Euroopa Kohtule eelotsusetaotluse esitamise otsust, see tühistada ja kohustada selle otsuse teinud kohut jätkama peatatud siseriiklikku menetlust.
            
         
               4.
            
            
               Ühenduse õiguse hetkeseisu arvestades tuleb EÜ artiklit 43 ja EÜ artiklit 48 tõlgendada nii, et nendega ei ole vastuolus niisugused liikmesriigi õigusnormid, mis takistavad selle liikmesriigi õiguse alusel asutatud äriühingul viia oma asukohta üle teise liikmesriiki nii, et säilib tema staatus selle liikmesriigi äriühinguna, mille õigusnormide kohaselt ta on asutatud.
            
         
      (1)  ELT C 165, 15.7.2006.